ມີຢ່າງ​ນ້ອຍ 12 ຄົນ ຖືກສັງຫານ ໃນການໂຈມຕີ ຢູ່ພາກຕາ​ເວັນ​ຕົກ​ສຽງເໜືອ​ ຂອງ​ປາ​ກິ​ສຖານ
​ເຫດລະ​ເບີດ​ທີ່​ຮ້າຍ​ແຮງ​ນີ້ ຍັງ​ໄດ້​ສ້າງ​ຄວາມ​ເສຍ​ຫາຍ​ໃຫ້​ແກ່ລົດຫຼາຍຄັນ ພ້ອມ​ທັງ​ລົດຈັກ​ທີ່​ຈອດ​ຢູ່​​ແຖວ​ນັ້ນ ໃກ້ໆກັບ​ປ້ອມ​ຍາ​ມດັ່ງກ່າວ.
ເຈົ້າໜ້າທີ່ໃນພາກຕາເວັນຕົກສຽງເໜືອຂອງປາກິສຖານ ກ່າວວ່າ ເຫດລະເບີດທີ່ສົງໄສເປັນ ການໂຈມຕີສະຫລະຊີບ ໃນວັນອັງຄານມື້ນີ້ ໄດ້ສັງຫານຢ່າງນ້ອຍ 12 ຄົນ ແລະບາດເຈັບອີກຫຼາຍຄົນ ຊຶ່ງພວກທີ່ໄດ້ຮັບເຄາະນັ້ນ ສ່ວນໃຫຍ່ແລ້ວແມ່ນກອງກຳລັງຮັກສາຄວາມປອດໄພ ພວກທີ່ເຫັນເຫດການ ກ່າວວ່າ ຜູ້ວາງລະເບີດໄດ້ຂີ່ລົດຈັກແລ່ນເຂົ້າຕຳດ່ານກວດຂອງເຈົ້າໜ້າທີ່ແຫ່ງນຶ່ງ ທີ່ຕັ້ງຢູ່ເພື່ອແບ່ງເຂດຊົນເຜົ່າ ຊຶ່ງເປັນເຂດເຄິ່ງປົກຄອງຕົນເອງ ແລະມີຄວາມວຸ້ນວາຍ ອອກຈາກເມືອງ ນັ້ນ ພວກເຈົ້າໜ້າທີ່ກູ້ໄພ ແລະບັນດາເຈົ້າໜ້າທີ່ທ້ອງຖິ່ນ ກ່າວວ່າ ເຈົ້າໜ້າທີ່ອະວຸໂສຂອງກອງກຳລັງຕຳຫຼວດຊົນເຜົ່າ ແລະນັກຂ່າວທ້ອງຖິ່ນ ແມ່ນຮວມຢູ່ໃນຈຳນວນຂອງພວກເຄາະຮ້າຍທີ່ເສຍຊີວິດ ເຫດລະເບີດທີ່ຮ້າຍແຮງນີ້ ຍັງໄດ້ສ້າງຄວາມເສຍຫາຍໃຫ້ແກ່ລົດຫຼາຍຄັນ ພ້ອມທັງລົດຈັກທີ່ຈອດຢູ່ແຖວນັ້ນ ໃກ້ໆກັບປ້ອມຍາມດັ່ງກ່າວ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດຊອບໃນທັນທີເທື່ອ ເຂດ ແມ່ນນຶ່ງຂອງເສັ້ນທາງຫຼັກສອງສາຍທີ່ໃຊ້ໃນການຄ້າຂາຍແລະລຳລຽງ ລະ ຫວ່າງປາກິສຖານ ແລະອັຟການິສຖານ ຊຶ່ງເປັນປະເທດທີ່ບໍ່ມີທາງອອກສູ່ທະເລນັ້ນ ເຂດຊົນເຜົ່າໃນປາກິສຖານ ໄດ້ກາຍມາເປັນທີ່ໝັ້ນຂອງພວກຫົວຮຸນແຮງທັງໃນທ້ອງຖິ່ນ ແລະຈາກຕ່າງປະເທດ ທີ່ພົວພັນກັບການໂຈມຕີຂອງພວກກໍ່ການຮ້າຍ ທັງສອງຝາກຝັ່ງ ຂອງຊາຍແດນ